186 L. C. Treviranus , 



que partium conformatione non parum ab hac familia rece- 

 dit. Ut enim calycem mittamus, de cuius structura pecu- 

 liari apud omnes constat, de corolla ac semine tantum verba 

 aliquot facere lubet. Corollae limbus in Ringentibus genera- 

 tim finditur in lobos quatuor inaequales, quorum unus ere- 

 ctus labium superius seu galeam efficit, ceteri tres autem 

 labii inferioris, plus minusve patentis, partes vel lobos con- 

 stituunt: qua sub rerum conditione lobus medius barbae, 

 laterales duo alarum nomine ab Hallero (Stirp. Helv. I. 96.) 

 designantur. Scutellariae genus tamen id singulare habet, 

 quod alae non , uti alias , barbae s. labio inferiori , sed supe- 

 riori, adhaereant: unde non illud, sed hoc, trilobum appa- 

 ret, lobo medio convexo, lateralibus reflexis. — Eadem fere, 

 quae de Scutellaria inter Labiatas adnotavimus, in Columnea 

 genere, Scrophulariearum , quoad labiorum mutuam ratio- 

 nem rursus observabis. 



Porro germina quatuor in Labiatis solent receptaculi 

 protuberantiae , e centro calycis oriundae, insidere: in Scu- 

 tellariis e contrario duplex e calycis fundo surgit columnula, 

 quarum altera superior, apice germina situ obliquo fovens, 

 postea in stylum abit; altera autem, conum obtusum refe- 

 rens, pallidoque vel luteo colore insignis, inde, nec non -com- 

 pacta structura sua, glandulosam indolem quodammodo pa- 

 tefacit. Semina etiam Scutellariae matura tam externae, quam 

 internae conformationis singularitatem exhibent. Testa enim 

 undique in verrucas sphaericas abit, quarum singula pilo- 

 rum stellatorum fasciculo terminatur, unde superficies semi- 

 nis, per se fuscescens, incana fit. Embryonis denique radi- 

 cula reflexa est et foliis seminalibus incumbit, quae ipsa 

 summitates plantam matrem versus directas habent. Haecce 

 structura in nullo alio Labiatarum genere locum obtinet, 

 quatenus his omnibus embryo rectus est, simulque erectus. 



